મોડાસા: અરવલ્લી જીલ્લામાં વાહનચાલકો બેફામ વાહન હંકારતા અકસ્માતની ઘટનાઓમાં નોંધપાત્ર વધારો થઇ રહ્યો છે મોડાસા શહેરના મેઘરજ રોડ પર હિટ એન્ડ રનની ઘટનામાં અજાણ્યા વાહનની અડફેટે મોર્નિંગ વોકમાં નીકળેલા માલપુર વીજકચેરીમાં ફરજ બજાવતા આધેડ વીજકર્મીનું મોત નિપજતા શોકાગ્નિ છવાઈ હતી અકસ્માતના પગલે લોકોએ મેઘરજ રોડ પર ફોરલેન રોડ બનાવ્યા પછી ડિવાઈડર નહિ બનતા વાહનચાલકો બેફામ વાહન હંકારતા નાના-મોટા અકસ્માત થતા અને અકસ્માતમાં એક નિર્દોષ રાહદારીએ જીવ ખોવાનો વારો આવતા સ્થાનિક લોકોએ મેઘરજ રોડ પર ચક્કાજામ કરી ડિવાઈડર અને બમ્પ બનાવવાની માંગ કરતા અકસ્માતને પગલે દોડી આવેલી પોલીસે સ્થાનિકો સાથે સમજાવટ કરી ટ્રાફિક પૂર્વરત કરાવી લાશને પીએમ માટે ખસેડી કાયદેસરની કાર્યવાહી હાથધરી હતી.